
J e g y z ő k ö n y v

Készült a Bácsalmás Város Önkormányzata Képviselő-testületének 2013. december 5-én, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Farkas Zoltán, Krizsán Mihály, Nagy Gábor, dr. Tanács Róbert és Turcsányi Csaba képviselők (9);

Patocskai Ibolya jegyző és Hortyiné Lapostyán Katalin mb. pénzügyi, beruházási és üzemeltetési osztályvezető (2);

Jegyzőkönyvvezető: Zobokiné Bite Gyöngyi testületi ügyintéző;

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből mindenki jelen van (100 %). Tájékoztatásul elmondja, hogy a rendkívüli ülés összehívása az SZMSZ 7. § (1) bekezdésében kapott felhatalmazás alapján, telefonon történt. Jegyzőkönyv-hitelesítőknek Bailo Amadou és dr. Bakó Mária Lujza képviselőket javasolja, majd a javaslatának az elfogadását szavazásra bocsátja. 

A képviselő-testület egyhangúlag (9 igen szavazattal) az alábbi határozatot hozza:

332/2013. (XII. 05.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és dr. Bakó Mária Lujza képviselőket jelöli ki jegyzőkönyv-hitelesítőknek.

Németh Balázs polgármester első napirendi pontként a polgármesteri jutalmazás, második napirendi pontként az alpolgármesteri jutalmazás megtárgyalását javasolja, majd – más indítvány nem lévén – a javaslatának az elfogadását szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:

333/2013. (XII. 05.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. december 5-i rendkívüli ülésén a következő napirendi pontokat tárgyalja meg:

1. A polgármester jutalmazása
2. Az alpolgármester jutalmazása
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

A polgármester jutalmazása

(szóbeli)

Tóth Árpád alpolgármester javasolja a képviselő-testületnek, hogy a polgármestert a kiváló munkájára tekintettel félhavi illetményének megfelelő jutalomban részesítse.
Dr. Bakó Mária Lujza képviselő egyetért a javaslattal, amelynek szavazásra bocsátását kéri.
Németh Balázs polgármester az alpolgármester indítványának az elfogadását szavazásra bocsátja, egyben bejelenti személyes érintettségét, és azt, hogy a döntéshozatalban nem kíván részt venni.

A képviselő-testület egyhangúlag (8 igen szavazattal, Németh Balázs polgármester nem vett részt a szavazásban) az alábbi határozatot hozza:

334/2013. (XII. 05.) Bácsalmás v. öh.

A polgármester jutalmazása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy Németh Balázs polgármestert félhavi illetményének megfelelően 241 500 Ft összegű jutalomban részesíti.

2.
A Képviselő-testület felkéri Patocskai Ibolya jegyzőt a szükséges intézkedések megtételére.

Határidő: azonnal és 2013. december 31. (a kifizetésre)

Felelős: Patocskai Ibolya jegyző
A határozatról értesül:

- kivonattal:
1 Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Tomcsányi Katalin személyügyi ügyintéző

A Képviselő-testület a határozat végrehajtásáról nem kér jelentést. 

2. napirendi pont

Az alpolgármester jutalmazása

(szóbeli)

Németh Balázs polgármester elmondja, hogy az alpolgármester a tiszteletdíját és a költségátalányát ez idáig nem vette fel, a munkáját viszont becsülettel elvégzi, ezért javasolja a képviselő-testületnek, hogy az alpolgármestert félhavi tiszteletdíjának megfelelő összegű jutalomban részesítse. Hozzászólás nem lévén a javaslatának az elfogadását szavazásra bocsátja.
Tóth Árpád alpolgármester bejelenti személyes érintettségét és azt, hogy a döntéshozatalban nem kíván részt venni.

A képviselő-testület egyhangúlag (8 igen szavazattal, Tóth Árpád alpolgármester nem vett részt a szavazásban) a következő határozatot hozza:
335/2013. (XII. 05.) Bácsalmás v. öh.

Az alpolgármester jutalmazása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy Tóth Árpád alpolgármestert félhavi tiszteletdíjának megfelelően 125 000 Ft összegű jutalomban részesíti.

2.
A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal és 2013. december 31. (a kifizetésre)

Felelős: Németh Balázs polgármester

A határozatról értesül:

- kivonattal:
1 Németh Balázs polgármester



2. Tóth Árpád alpolgármester 



3. Patocskai Ibolya jegyző



4. Hortyiné Lapostyán Katalin mb. PBÜ osztályvezető



5. Tomcsányi Katalin személyügyi ügyintéző

A Képviselő-testület a határozat végrehajtásáról nem kér jelentést. 

Németh Balázs polgármester – több napirendi pont nem lévén – a részvételt megköszönve az ülés 14 óra 7 perckor berekeszti.
K. m. f.


Németh Balázs
Patocskai Ibolya

polgármester
jegyző


Bailo Amadou
dr. Bakó Mária Lujza

képviselők, jegyzőkönyv-hitelesítők
